Šen Süe

Šen Süe (, pchin-jin: Shēn Xuě) (* 13. november 1978, Charbin, Čína) je bývalá čínska krasokorčuliarka súťažiaca v kategórii „športové dvojice“. S partnerom a manželom Čao Chung-po je olympijská víťazka z roku 2010, bronzová olympijská medailistka z rokov 2002 a 2006, trojnásobná majsterka sveta (2002, 2003 a 2007), trojnásobná majsterka štyroch kontinentov (1999, 2003, 2007) a šesťnásobná víťazka Finále ISU Grand Prix (1998, 1999, 2003, 2004, 2006 a 2009). Profesionálnu krasokorčuliarsku kariéru ukončila vo februári 2010.

 Osobný život 
Šen sa narodila v čínskom meste Charbin, stredisku čínskeho krasokorčuľovania. Jej krasokorčuliarsky partner Čao Chung-po sa stal aj jej manželom. Zasnúbenie oznámili po Majstrovstvách sveta 2007 a krátko na to sa zosobášili. Čao s Šen majú dcéru, ktorá sa narodila v septembri 2013.

 Kariéra 
náhľad|vľavo|200px|Šen Süe a Čao Chung-po s trénerom Jao Pin
Šen Süe začala korčuľovať s Čao Chung-po v roku 1992 pod vedením legendárneho čínskeho trénera Jao Pin. Už o šesť rokov sa zúčastnili svojich prvých olympijských hier – na ZOH 1998 v japonskom Nagane obsadili výborné piate miesto. O rok neskôr na Majstrovstvách sveta 1999 vďaka výrazne zlepšenej choreografickej a výrazovej stránke svojho programu získali striebornú medailu a stali sa prvým čínskym párom v histórii, ktorý vyhral medailu na majstrovstvách sveta.

Čao a Šen sa zlepšovali z roka na rok a čoskoro boli považovaní za jednu z najlepších športových dvojíc na svete. V roku 2000 vyhrali na majstrovstvách sveta ďalšie striebro a v roku 2001 bronz. Na zimných olympijských hrách v roku 2002 už boli považovaní za adeptov na stupne víťazov. Ako vôbec prvý čínsky krasokorčuliarsky pár na olympijských hrách získali medailu – vyhrali bronz.

 Majstri sveta 
náhľad|Šen Süe a Čao Chung-po počas voľnej jazdy v roku 2001
Svoj prvý titul majstrov sveta získala dvojica na Majstrovstvách sveta 2002, ktoré sa konali v japonskom Nagane. Stali sa historicky prvým čínskym párom, ktorý vyhral zlatú medailu. O rok neskôr, v marci 2003 titul obhájili na majstrovstvách sveta v americkom Washingtone. Počas odhadzovaného štvornásobného salchova Šen Süe zle doskočila a vážne si zranila nohu a členok. Zranenie si vyžadovalo viaceré ošetrenia a znecitlivenie nohy, aby mohla súťažiť. Napriek tomuto handicapu predviedla dvojica legendárnu voľnú jazdu „Turandot“. Podľa vtedy platného systému hodnotenia (tzv. 6,0 systém) získali od piatich zo siedmich rozhodcov druhú najvyššiu známku (5,9) za technické prvky a za umelecké predvedenie dostali dokonca od dvoch zo siedmich rozhodcov najvyššiu možnú známku 6,0 (ostatní 5,9).

V sezóne 2003 – 2004 dvojica prvýkrát súťažila podľa nového systému hodnotenia krasokorčuliarskych súťaží (zrušilo sa pôvodné „známkovanie“ v rozpätí 0,0 – 6,0 a začali sa bodovať jednotlivé predpísané prvky). Na oboch súťažiach série Grand Prix získali medaily – na „Skate Canada 2003“ skončili druhí a vyhrali súťaž „Cup of China 2003“. Vo finálovej súťaži Grand Prix získali zlatú medailu po tom, čo vyhrali obe časti súťaže (krátky program vyhrali so ziskom 66,00 bodov a voľnú jazdu so 130,08 bodu). Celkovo získali 196,08 bodu a o 18,78 bodu predstihli svojich nových súperov z Ruska Tatianu Toťmianinovú a Maxima Marinina. Ich pokus tretíkrát vyhrať titul majstrov sveta na Majstrovstvách sveta 2004 nevyšiel po tom, čo Čao spadol počas krátkeho programu a skončili štvrtí. Nepomohla ani výhra vo voľnej jazde a skončili na výslednom druhom mieste za Toťmianinovou s Marininom.

 Zranenia a ZOH 2006 
Čao a Šen získali zlaté medaily na všetkých troch súťažiach série „Grand Prix“, ktorých sa zúčastnili („Skate Canada 2004“, „Trophée Eric Bompard 2004“ a „Cup of China 2004“). Rovnako vyhrali aj finálovú súťaž „Grand Prix“ v čínskom Pekingu. Ich víťazstvo bolo suverénne, viedli v oboch častiach súťaže – v krátkom programe so 70,52 bodmi a vo voľnej jazde so ziskom 136,02 bodu. V celkovom súčte bodov (206,54) porazili ruských reprezentantov Petrovovú s Tichonovom o 19,22 bodu. Zároveň vytvorili nové svetové rekordy v krátkom programe, voľných jazdách a v celkovom kombinovanom skóre podľa hodnotenia v zmysle nového rozhodcovského systému ISU.

V roku 2005 si Čao zranil Achillovu šľachu, kvôli čomu museli odstúpiť z majstrovstiev sveta. O niekoľko týždňov neskôr sa mu dokonca šľacha počas tréningu pretrhla. Dvojica stratila celú súťažnú sezónu a na ľad sa bola schopná vrátiť iba pár týždňov pred Zimnými olympijskými hrami 2006 v Turíne. Napriek tomu sa umiestnili na piatom mieste v krátkom programe (62,32 bodu) a na treťom vo voľnej jazde (124,59 bodu). Nedostatočná príprava sa prejavila na ich výkonoch, ale napriek tomu sa im podarilo vyhrať ich druhú olympijskú bronzovú medailu s celkovým ziskom 186,91 bodu a stratou 17,57 bodu na víťazov Toťmianinovú s Marininom.

 Tretí titul majstrov sveta a ukončenie kariéry 
Sezóna 2006/2007 bola pre dvojicu mimoriadne úspešná. Sezónu začali víťazstvom v súťaži „Cup of China 2006“, kde zvíťazili s celkovým skóre 193,59 bodu, s náskokom 21,03 bodu pred Čang Tan a Čang Chao. Rovnako vyhrali „NHK Trophy 2006“, kde zvíťazili so ziskom 190,97 bodu (o 8,13 bodu pred Pchang Čching a Tchung Ťien). Zlatú medailu získali aj vo finále súťaže „Grand Prix“, ktorá sa konala v Petrohrade. Vyhrali v krátkom programe aj vo voľnej jazde a celkovo získali 203,19 bodu pred Savchenkovou so Szolkowym.

Vo februári 2007 dvojica vyhrala na Zimných ázijských hrách 2007 ďalšie zlato. O niekoľko týždňov neskôr vyhrali aj Majstrovstvá štyroch kontinentov 2007 s celkovým skóre 203,05 bodu a náskokom 17,72 bodu pred krajanmi Pchang Čching a Tchung Ťien.
náhľad|150px|Šen Süe a Čao Chung-po ako manželský pár
Vrcholom sezóny boli Majstrovstvá sveta 2007 v japonskom Tokiu. Už tradične zvíťazili v oboch segmentoch súťaže. V krátkom programe ziskom 71,07 bodu zároveň vytvorili nový svetový rekord. Celkové víťazstvo získali s 203,50 bodmi (s náskokom 15,04 bodu pred striebornými Pchang Čching a Tchung Ťien). 21. marca 2007 teda získali svoj tretí titul majstrov sveta. Krátko po víťazstve na majstrovstvách sveta sa športovci zosobášili a oznámili svoj ​​odchod z amatérskeho krasokorčuľovaniaFigure skating champions to tie knot.

 Návrat 
Šen Süe a Čao Chung-po sa rozhodli pre návrat do amatérskeho súťažného krasokorčuľovania v olympijskej sezóne 2009/2010. Boli nominovaní do dvoch súťaží série „ISU Grand Prix“ („Cup of China 2009“ a „Skate America 2009“). Súťaž „Cup of China 2009“ vyhrali po víťazstve v oboch častiach súťaže. V krátkom programe si dokonca vylepšili osobný rekord hodnotou 72,28 bodu. Tento rekord im však nevydržal dlho a prekonali ho už v súťaži „Skate America 2009“ hodnotou 74,36 bodu. Aj v tejto súťaži zvíťazili a ich náskok pred druhými Volosožarovou s Morozovom bol 29,58 bodu.

Tieto dve víťazstvá znamenali pre dvojicu priamu kvalifikáciu na Finále Grand Prix, ktorá sa konalo v Tokiu v decembri 2009. V krátkom programe vytvorili svoj nový osobný rekord s hodnotou 75,36 bodu a vyhrali. Rovnako si vylepšili osobný rekord aj vo voľných jazdách (138,89 bodu) a zvíťazili. Celkové prvé miesto získali so ziskom 214,25 bodov. Ich výkony sa stali zároveň novými svetovými rekordmi v krátkom programe, voľnej jazde aj v celkovom skóre.
náhľad|vľavo|Čínske športové dvojice Šen Süe / Čao Chung-po a Pchang Čching / Tchung Ťien na ZOH 2010
Vyvrcholením ich krasokorčuliarskej kariéry sa stali Zimné olympijské hry 2010 v kanadskom Vancouveri. 14. februára 2010 zvíťazili v krátkom programe so ziskom 76,66 bodu, iba 0,70 bodu pred Savchenkovou so Szolkowym. Zároveň vytvorili nové osobné maximum a nový svetový rekord v krátkom programe. Nasledujúci deň vo voľných jazdách skončili druhí so ziskom 139,91 bodu so stratou 1,90 bodu na prvých Pchang Čching a Tchung Ťien. Napriek tomu ich skóre programových komponentov z voľnej jazdy (72,40) bolo najvyšším na tomto podujatí. Taktiež získali ohodnotenie 10,00 za interpretáciu od jedného z rozhodcov. Vďaka celkovému skóre 216,57 bodu, ktoré sa zároveň stalo novým svetovým rekordom, získali Šen Süe a Čao Chung-po svoju prvú zlatú olympijskú medailu.Los Angeles Times, "Fourth time is their charm", Philip Hersh, 16 February 2010 (accessed 16 February 2010) Druhí skončili ich krajania Pchang Čching a Tchung Ťien.

Šen Süe a Čao Chung-po sa stali historicky prvými čínskymi krasokorčuliarmi vôbec, ktorí získali zlatú olympijskú medailu.
Čína ziskom zlatej a striebornej medaily na Zimných olympijských hrách 2010 prelomila 46-ročnú nadvládu Ruska (a predtým Sovietskeho zväzu), počas ktorej jeho športové dvojice získali dvanásť zlatých olympijských medailí.

 Definitívny koniec korčuliarskej kariéry 
17. februára 2010 dvojica oznámila svoj definitívny odchod zo súťažného krasokorčuľovania a úmysel zamerať sa na svoj súkromný život. Deklarovali snahu opustiť aj exhibičné šou v roku 2012, založiť si rodinu a začať trénerskú kariéru.

 Programy 
náhľad|Šen Süe a Čao Chung-po počas Finále Grand Prix 2009
náhľad|Šen Süe a Čao Chung-po na „Cup of China 2009“
náhľad|Šen Süe a Čao Chung-po počas vystúpenia na ZOH 2010
(s Čao Chung-po)

 Sezóna Krátky program Voľná jazda Exhibícia 2009 – 2010 „Who Wants To Live Forever“ hudba: Brian May, Queen úprava: David Garrett  choreografia: Lori Nicholová   „Adagio“ v G-molhudba: Tomaso Albinoni úprava: Eroica Triochoreografia: Lori Nicholová   „Io ci sarò“ hudba: Andrea Bocelli choreografia: Lori Nicholová   „Ramalama“  hudba: Róisín Murphyová choreografia: Lori Nicholová  2008 – 2009  2007 – 2008  počas sezóny  nesúťažil počas sezóny  nesúťažil „Feeling Good“  hudba: Michael Bublé choreografia: Lori Nicholová  2006 – 2007 „Romanza“  hudba: Salvador Bacarisse choreografia: Lori Nicholová  „Méditation“ (z opery Thaïs) hudba: Jules Massenetchoreografia: Lori Nicholová  „My Way“  hudba: Frank Sinatra úprava: The Three Tenorschoreografia: Lori Nicholová   „Caruso“ hudba: Lucio Dalla úprava: Andrea Bocellichoreografia: Lori Nicholová  2005 – 2006 „Klavírny koncert č. 3“ hudba: Sergej Rachmaninov choreografia: Lori Nicholová  „Un Bel Di Vedremo“ (z opery Madame Butterfly)hudba: Giacomo Puccini choreografia: Lori Nicholová   „The Impossible Dream (The Quest)“  (soundtrack z muzikálu „Man of La Mancha“) hudba: Mitch Leigh vokály: Joe Darion úprava: Luther Vandross choreografia Lori Nicholová 2004 – 2005 „Claire de Lune“ (Svit luny) hudba: Claude Debussy choreografia: Lori Nicholová  „The Soong Sisters“(soundtrack k filmu z roku 1997)hudba: Kitarō & Randy Millerchoreografia: Lori Nicholová  „Come What May“  (soundtrack z muzikálu Moulin Rouge!) spev: Nicole Kidmanová & Ewan McGregor choreografia: Lori Nicholová  2003 – 2004 „Kismet“ hudba: Bondchoreografia: Lori Nicholová  „Pas de deux“(z baletu Luskáčik hudba: Piotr Iľjič Čajkovskij choreografia: Lori Nicholová  „Come What May“  (soundtrack z muzikálu Moulin Rouge!) spev: Nicole Kidmanová & Ewan McGregor choreografia: Lori Nicholová „Time To Say Goodbye“  spev: Sarah Brightman & Andrea Bocelli choreografia: Lori Nicholová „Adagio“ v G-molhudba: Tomaso Albinoni úprava: Lara Fabianchoreografia: Lori Nicholová  2002 – 2003 „Beethoven’s Last Night“  hudba: Trans-Siberian Orchestra choreografia: Lori Nicholová  Husľová fantázia na Pucciniho Turandothudba: Vanessa-Mae choreografia: Lea Ann Millerová  „Time To Say Goodbye“  spev: Sarah Brightman & Andrea Bocelli choreografia: Lori Nicholová 2001 – 2002 „Kismet“ hudba: Bondchoreografia: Lori Nicholová  Husľová fantázia na Pucciniho Turandothudba: Vanessa-Mae choreografia: Lea Ann Millerová „Bensonhurst Blues“  hudba: Oscar Benton choreografia: Lori Nicholová  2000 – 2001 „Allegreto“ hudba: Karl Jenkins choreografia: Sandra Bezicová  „Spirit of Spring“   Čínska husľová skladbahudba: Tu Ming-sinchoreografia: Sandra Bezicová a Michael Seibert „Beethoven’s Last Night“  hudba: Trans-Siberian Orchestra choreografia: Sandra Bezicová  1999 – 2000 „Vták ohnivák“  hudba: Igor Stravinskij choreografia: Sandra Bezicová  „Spirit of Spring“   Čínska husľová skladbahudba: Tu Ming-sinchoreografia: Sandra Bezicová a Michael Seibert „Crazy“ hudba: Julio Iglesias choreografia: Sandra Bezicová  1998 – 1999 „Zigeunerweisen“  hudba: Pablo de Sarasate choreografia: Lea Ann Millerová   Výber z „Mulan“ (soundtrack z filmu Mulan) hudba: Jerry Goldsmith choreografia: Lea Ann Millerová  „Un Bel Di Vedremo“ (z opery Madame Butterfly)hudba: Giacomo Puccini choreografia: Lea Ann Millerová  1997 – 1998 „Zigeunerweisen“  hudba: Pablo de Sarasate choreografia: Lea Ann Millerová   „Mount Olympus“  hudba: Mars Lasarchoreografia: Lea Ann Millerová „Un Bel Di Vedremo“ (z opery Madame Butterfly)hudba: Giacomo Puccini choreografia: Lea Ann Millerová  1996 – 1997 „Out of Silence“ hudba: Yanni choreografia: Lea Ann Millerová „Mount Olympus“  hudba: Mars Lasarchoreografia: Lea Ann Millerová 1995 – 1996 „Out of Silence“ hudba: Yanni choreografia: Lea Ann Millerová Klavírny koncert „Žltá rieka“hudba: Sien Sing-chajchoreografia: Sandra Bezicová

 Prehľad výsledkov 
(s Čao Chung-po)

 Výsledky Medzinárodné súťaže Podujatie 1992 – 93 1993 – 94 1994 – 95 1995 – 96 1996 – 97 1997 – 98 1998 – 99 1999 – 00 2000 – 01 2001 – 02 2002 – 03 2003 – 04 2004 – 05  2005 – 06  2006 – 07  2009 – 10 ZOH       5     3     3   1  Majstrovstvá sveta  21   15  11  4  2  2  3   1  1  2  WD   1   Majstrovstvá štyroch kontinentov        1   2   1     1   Zimné ázijské hry     1    1     1     1   Finále Grand Prix       4  1  1  3  3  2  1  1   1  1 GP Cup of China             1  1   1  1 GP Skate America          2        1 GP NHK Trophy   6    4  1  2  4  1  1  1     1    GP Skate Canada        1      2  1      GP Bompard      5  3        1     GP Bofrost Cup on Ice         3  1  1       GP Cup of Russia        2  2  2   1       Zimná Univerziáda      1             Národné súťaže Majstrovstvá Číny  1  1  2  1  1  1  1   1  1         GP = Grand Prix; WD = odstúpili zo súťaže  

 Referencie 

 Iné projekty 

 Zdroj 

Kategória:Čínski krasokorčuliari
Kategória:Majstri sveta v krasokorčuľovaní
Kategória:Majstri štyroch kontinentov v krasokorčuľovaní